विधि वीर और वंदे-मातरम् विजयी
इंदौर. इंदौर अभिभाषक संघ की मेजबानी में एमरल्ड हाइट्स स्कूल मैदान पर शुरू हुई अभिभाषकों की टेनिसबॉल क्रिकेट में विधि वीर इलेवन ने जय गणेश और वंदे-मातरम् ए ने वंदे मातरम् बी को हराकर अगले दौर में प्रवेश किया। स्पर्धा में शनिवार को कुल 17 मैच खेले गए। स्पर्धा का शुभारंभ जिला न्यायाधीश भूपेंद्र कुमार निगम के मुख्य आतिथ्य में हुआ। इस मौके पर संघ के अध्यक्ष सुरेंद्र वर्मा, सीजेएम तजिंदर सिंह अजमानी, एमरल्ड के संचालक मुक्तेश सिंह, आशुतोष अग्रवाल, जय हार्डिया, एपी पोलेकर और बड़ी संख्या में अभिभाषकगण मौजूद थे। स्पर्धा का समापन समारोह रविवार को प्रशासनिक न्यायमूर्ति पीके जायसवाल और जस्टिस वेदप्रकाश शर्मा के आतिथ्य में संपन्न होगा।
hin_Deva hin_Deva